政治模擬遊戲成日俾人話同戰略遊戲好相似，而遊戲設計界一般用「有冇打仗嘅內容」嚟分別呢兩種遊戲類型－相對於大多數嘅戰略遊戲，政治模擬遊戲多數唔多睇重軍事相關嘅嘢，就算模擬埋軍事嘅嘢都唔會涉及戰術（即係唔會要玩家實際控制上戰場嘅單位）甚至乎係成隻遊戲根本冇打仗嘅內容。